Gesin op Botrivier-plaas oorval | Maroela Media
'n Gesin is Dinsdagaand deur drie mans op 'n plaas in die Botrivier-omgewing in die Wes-Kaap oorval en beroof.
Volgens ao. Joseph Swartbooi, polisiewoordvoerder, het 'n man en sy gesin omstreeks 21:00 die honde hoor blaf. Hy het die deur oopgemaak om te kyk waarom die honde blaf en is deur drie mans gekonfronteer.
"Die verdagtes het die man terug in die huis gestoot. Hulle het die familie vasgemaak en die huis geplunder. Hulle het met 'n paar waardevolle besittings op die vlug geslaan," het Swartbooi bevestig.
"Die gesin het ongedeerd van die voorval afgekom."
Die polisie kan in hierdie stadium nog nie bevestig watter items presies gebuit is nie.
Die verdagtes het te voet gevlug en word sedertdien deur die polisie gesoek. Nog niemand is in verband met die voorval in hegtenis geneem nie.
Die polisie op Caledon het 'n saak van huisroof aanhangig gemaak.
Mens maak nooit maar nooit die deur in die aand oop nie. Wag binne gereed met jou vuurwapen
Die weskaap moet 'n onafhanklike staat word sodat daadwerklike stappe geneem kan word om die misdaadprobleem te stop deur bevoegde goed opgeleide polisie.
Dit gaan my verstand te bowe dat in hierdie dag en tyd daar nogsteeds mense is wat die honde hoor blaf, en dan net buite toe gaan . Ons lees amper weekliks van dieselfde gevalle waar mense net eenvoudig nie paraat en voorbereid is vir 'n Plaasaanval nie. Bly binne in jou huis en wees gewapen en gereed om jou gesin te beskerm. Skakel ook in by jou lokale Plaaswag strukture. Dit kan jou lewe red.
"Nog niemand is in verband met die voorval in hegtenis geneem nie." 'n Geykte sinnetjie in Suid-Afrika, want die polisie vee nog die slaap uit hul oë …
As honde begin blaf, skort iets mos. Dan is dit nie wys om te gaan ondersoek instel nie. Ons moet dink soos aanvallers dink. Hul beplan die aanvalle deeglik.